**Ministru kabineta noteikumu projekta “Grozījumi Ministru kabineta 2015. gada 11. augusta noteikumos Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Pamatojoties uz valstī noteikto ārkārtējo situāciju, noteikumu projekts[[1]](#footnote-1) izstrādāts ar mērķi samazināt 9.1.1.3. pasākuma[[2]](#footnote-2) kopējo attiecināmo finansējumu, to novirzot citam Labklājības ministrijas (turpmāk – LM) pārziņas pasākumam (9.1.1.1. pasākumam[[3]](#footnote-3)), lai COVID – 19 izraisītās krīzes un pēckrīzes situācijā nodrošinātu nodarbinātības un finansiālu atbalstu personām, kas zaudējušas darbu.  Noteikumu projekts stāsies spēkā indikatīvi 2020. gada 3. ceturksnī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Pēc Pasaules Veselības organizācijas 2020. gada 11. marta paziņojuma, ka koronavīrusa izraisītā slimība (COVID-19) ir sasniegusi pandēmijas apmērus, MK 2020. gada 12. martā izsludināja ārkārtējo situāciju valstī, kas tika pagarināta līdz 2020. gada 9. jūnijam**.** Atbilstoši Nodarbinātības valsts aģentūras (turpmāk – NVA) datiem ārkārtējās situācijas laikā par 31%[[4]](#footnote-4) ir pieaudzis bezdarba līmenis, kā rezultātā tiek prognozēta sociālās situācijas pasliktināšanās, kas var atspoguļoties sabiedrības uzvedībā vai rīcībā, paaugstinot negatīvo tendenču izplatību, kā, piemēram, noziedzība un vardarbības gadījumu skaita pieaugums. Līdz ar to valsts līmenī iedzīvotājiem ir savlaicīgi jāsniedz visaptveroši, intensīvi un uz personas individuālajām vajadzībām vērsti atbalsta pakalpojumi, kas bezdarba situācijā nodrošinātu ienākumus vismaz minimālā līmenī, vienlaikus ļaujot uzturēt esošās vai apgūt jaunas darba prasmes un iemaņas. Šādus jaunus atbalsta pasākumus plānots sniegt 9.1.1.1. pasākuma ietvaros, kam nepieciešams novirzīt arī papildu finansējumu (9.1.1.3. pasākuma finanšu ietaupījumu).  Noteikumu projekts izstrādāts arī saskaņā ar:  - 2014. gada 3. jūlija Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu;  - informatīvo ziņojumu "Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID – 19 seku mazināšanai” (izskatīts MK sēdē 2020. gada 19. maijā);  - darbības programmas “Izaugsme un nodarbinātība” grozījumiem Nr.6 (apstiprināti MK sēdē š.g. 30. jūnijā (prot. Nr. 42 59. §), Uzraudzības komitejas rakstiskajā procedūrā š.g. 2. jūlijā, š.g. 7. jūlijā iesniegti saskaņošanai Eiropas Komisijai) (turpmāk – DP grozījumi Nr. 6). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz:  1) **samazināt 9.1.1.3. pasākuma kopējo attiecināmo finansējumu** (tai skaitā Eiropas Sociālā fonda (turpmāk – ESF) finansējumu un valsts budžeta finansējumu) par **2 528 038** *euro* (2 148 832 *euro* ESF finansējums, 379 206 *euro* valsts budžeta finansējums), attiecīgi – no 13 648 244 *euro* (11 601 007 *euro* ESF finansējums, 2 047 237 *euro* valsts budžeta finansējums) uz 11 120 206*euro* (9 452 175  *euro* ESF finansējums, 1 668 031 *euro* valsts budžeta finansējums) (*noteikumu projekta 2.punkts*).  9.1.1.3. pasākuma kopējais finansējums tiek samazināts par finansējuma ietaupījumu 2 528 038*euro* (veselos skaitļos). Ietaupījums ir izveidojies atbilstoši sociālo uzņēmumu sistēmas faktiskajam lielumam, attīstības tendencēm un finanšu atbalsta (dotācijas) pieprasījumam, kas ir būtiski mazāks par sākotnēji plānoto, t.sk. COVID – 19 krīzes un tās seku ietekmē.  Pēc Sociālā uzņēmuma likuma spēkā stāšanās (2018. gada 1. aprīlī) biedrībām un nodibinājumiem vairs nav iespējas iegūt sociālā uzņēmuma statusu, savukārt sociālo uzņēmumu biznesa plānu apmēri ir mazāki par sākotnēji plānotajiem. Līdz ar to finanšu atbalsta pieteikumu skaits un pieprasītā atbalsta apjoms ir samazinājies. Ņemot vērā minēto, kā arī kopējo sociālo uzņēmumu veidošanās un pieteikšanās finanšu atbalstam dinamiku, netiek prognozēts, ka līdz projekta īstenošanas beigām sociālo uzņēmumu skaits strauji pieaugs.  Piemēram, līdz š.g. 31. maijam ar sociālajiem uzņēmumiem ir noslēgti 73 dotācijas līgumi par kopējo summu 4 589 606 *euro* (vidējā dotācijas summa ir 63 000 *euro*). Saskaņā ar LM (kā finansējuma saņēmēja) un akciju sabiedrības “Attīstības finanšu institūcijas Altum” (turpmāk – ALTUM) (kā sadarbības partnera) aplēsēm līdz 2021. gada septembrim (1 gadu pirms pasākuma pabeigšanas) tiks noslēgti vēl aptuveni 42 līgumi, pieņemot, ka mēnesī tiek noslēgti vidēji 2 – 3 līgumi. Tādējādi kopumā projektā tiks atbalstīti 112 sociālie uzņēmumi (un pasākuma dalībnieki), apmierinot sociālo uzņēmumu sistēmas finanšu atbalsta pieprasījumu šajā plānošanas periodā. Pieņemot, ka saistībā ar finanšu atbalsta nosacījumu pilnveidi, palielinot dotācijas apmēru uzņēmumiem, kas jaunāki par trim gadiem, vidējā dotācija palielināsies no 63 līdz 70 tūkstošiem *euro*, atlikušo 42 dotāciju finansēšanai joprojām nebūs nepieciešams viss šobrīd projektam pieejamais finansējums. Minētā rezultātā no 9.1.1.3. pasākuma iespējams novirzīt finansējumu indikatīvi 2 528 038 *euro* apmērā, vienlaikus pilnībā nodrošinot faktisko sociālo uzņēmumu pieprasījumu pēc finanšu atbalsta (atbilstoši valsts normatīvajam regulējumam). Tā kā finansējuma ietaupījumu plānots novirzīt 9.1.1.1. pasākumam pēckrīzes subsidēto darba vietu izveidei un nodrošināšanai, kā arī pagaidu nodarbinātības pasākumiem bezdarbniekiem, tad sociālajiem uzņēmumiem būs iespēja saņemt arī papildu atbalstu šī pasākuma ietvaros. Tāpat arī sociālajiem uzņēmumiem saglabājas iespēja pieteikties atbalstam (vai citām priekšrocībām, ko krīzes periodā valsts nodrošina visiem uzņēmumiem (piemēram, dīkstāves pabalsti, atlikti nodokļu maksājumi)). Papildus jāņem vērā, ka arī 2021. – 2027. gada plānošanas periodā ir paredzēts turpināt atbalstu sociālajiem uzņēmumiem, t.sk. kombinējot dotācijas ar finanšu instrumentiem (piemēram, aizdevumiem). Plānotajam finanšu samazinājumam nav būtiskas ietekmes uz sociālo uzņēmumu sistēmu, jo samazinātais finansējums ir atbilstošs reālajam sociālo uzņēmumu apmēram un finanšu atbalsta pieprasījumam. Vienlaikus jāmin, ka saistībā ar sociālajiem uzņēmumiem LM mērķis ir izveidot sistēmu, kas atbalsta ilgtspējīgus sociālos uzņēmumus, kuri ir spējīgi gūt ienākumus mainīga tirgus apstākļos un nav pilnībā atkarīgi no publiskā finansējuma. Tā kā pašreizējā situācija ekonomikā ierobežo jaunu uzņēmumu izveidi, tostarp sakarā ar zemāku kopējo pieprasījumu, 9.1.1.3. pasākumā netiek paredzēti papildu atbalsta instrumenti sociālajiem uzņēmumiem, bet gan, novirzot finansējumu 9.1.1.1.[[5]](#footnote-5) pasākumam, tiek stiprināts aktīvo nodarbinātības pasākumu piedāvājums, proti, ar:  1) algu subsīdijas atbalsta pasākumu ar mērķi atbalstīt darbam nepieciešamo papildu prasmju un zināšanu apguvi darba vidē. Jaunais atbalsta pasākums būtu īstenojams kā atbalsts bezdarbniekiem pēckrīzes periodā, t.sk. mērķējot atbalstu uz augsti kvalificētajiem. Kopumā plānots atbalstīt 15 000 dalībnieku (13 500 unikālu personu);  2) pagaidu nodarbinātības pasākumiem (algoti pagaidu sabiedriskie darbi (turpmāk – APSD) un darbam nepieciešamo iemaņu attīstības pasākumi), kas paredzēti bezdarbnieku (t.sk. studentu – bezdarbnieku) darba iemaņu iegūšanai un uzturēšanai, kuri rada sociālu labumu sabiedrībai. Kopumā pasākumā plānots iesaistīt 10 918 dalībnieku (7 096 unikālas personas).  Saskaņā ar Pasaules Bankas 2012. gadā publicēto pētījumu “Vai Latvijas sabiedrisko darbu programma atviegloja 2008. – 2010. gada krīzes ietekmi”[[6]](#footnote-6) (*Did Latvia's Public Works Program Mitigate the Impact of the 2008-2010 Crisis*?) pasākums “Darba praktizēšana ar stipendiju pašvaldībās” APSD veiksmīgi nodrošināja atbalstu nabadzības un sociālās atstumtības riskam pakļautajiem iedzīvotājiem (turīgas mājsaimniecības pasākumu dalībnieku starpā bija pārstāvētas ļoti maz). Pētījumā tika konstatēts, ka APSD ietvaros izmaksātā stipendijabezdarbniekiem sniedza nepieciešamo atbalstu bezdarba situācijā un īstermiņā dalībnieku mājsaimniecību ienākumus palielināja par 37%, salīdzinot ar līdzīgām mājsaimniecībām, kuru dalībnieki nepiedalījās pasākumā. Tādējādi APSD kopumā mazināja krīzes negatīvo ietekmi, vienlaikus aktivizējot bezdarba situācijā nonākušo iedzīvotājudarba iemaņas. Vienlaikus pētījumā tika norādīts, ka, ņemot vērā krīzes dziļumu, APSD piedāvājums bija pārāk mazs, radot uz to garas bezdarbnieku rindas. Tāpat arī informatīvajā ziņojumā “Par algoto pagaidu sabiedrisko darbu atsākšanu 2012.gadā”[[7]](#footnote-7) papildu tiešajiem ekonomiskajiem ieguvumiem ir uzsvērta pasākuma pozitīvā ietekme no pašvaldību skatu punkta, tostarp bezdarbnieku darba prasmju atjaunošana un psiholoģiskās spriedzes mazināšana, pašapziņas celšana un veselības stāvokļa uzlabojumi, potenciālo darba ņēmēju atrašana no bezdarbnieku vidus, kriminogēnās situācijas uzlabojumi, iedzīvotāju emigrācijas mazināšanās u.c.  Ārkārtējās situācijas izraisītās krīzes seku mazināšanai, attīstot pagaidu nodarbinātības pasākumus bezdarbniekiem, papildus APSD plānots uzsākt arī darbam nepieciešamo iemaņu attīstības pasākumus, kuru ietvaros studējošiem bezdarbniekiem vecumā līdz 29 gadiem plānots nodrošināt iespēju attīstīt darbam nepieciešamās pētnieciskās, organizatoriskās un informācijas tehnoloģiju prasmes augstākās izglītības iestādēs. Paredzēts, ka bezdarbniekus iesaistīs pasākumā uz laiku līdz sešiem mēnešiem un pasākuma ietvaros viņiem tiks izmaksāta stipendija 10 *euro*dienā.  Minētai iekšējai finanšu pārdalei nav ietekmes uz 9.1.1. specifiskā atbalsta mērķa kopējo finansējumu, jo DP nav norādīts detāls finanšu sadalījums specifisko atbalsta mērķu/ pasākumu griezumā;  2) atbilstoši DP grozījumiem Nr.6 precizēt **uzraudzības rādītāju vērtības** un specifiskā iznākuma rādītāja – pasākumā atbalstīti pasākuma dalībnieki un sociālie uzņēmumi **– nosaukumu** (*noteikumu projekta 1. punkts*), vienlaikus samazinot:  - iznākuma rādītāja – pasākumā iesaistīti bezdarbnieki – vērtību no 108 uz 81;  - specifiskā iznākuma rādītāja – pasākumā atbalstīti pasākuma dalībnieki un sociālie uzņēmumi – vērtību (150) un aizstājot to ar iznākuma rādītāju – atbalstīto sociālo uzņēmumu skaits (112).  Iznākuma rādītāja – atbalstīto uzņēmumu skaits – vērtībā paredzēts ieskaitīt arī 9.1.1.3. pasākuma ietvaros finanšu atbalstu saņēmušos pasākuma dalībniekus (skat. arī informāciju iepriekšējā punktā).  Minētais uzraudzības rādītāju vērtību samazinājums ir atbilstošs sociālo uzņēmumu finanšu atbalsta pieprasījuma apmēram, saturam un dinamikai, proti, vidēji mēnesī ALTUM noslēdz līgumus ar 2,5 sociālajiem uzņēmumiem par finanšu atbalsta piešķiršanu. Attiecīgi, ņemot vērā projekta īstenošanas periodu (līdz 2022. gadam) un biznesa plānu īstenošanai nepieciešamo laiku, tiek prognozēts, ka projekta ietvarā 17 mēnešu laikā vēl tiks noslēgti 42 jauni līgumi ar sociālajiem uzņēmumiem (17 x 2,5). Tādējādi kopumā (pieskaitot jau noslēgtos līgumus uz š.g. 30. aprīli (70)) projekta ietvaros plānots atbalstīt 112 sociālos uzņēmumus un pasākuma dalībniekus (70 + 42) (skat. arī informāciju iepriekš).  Atbilstoši projekta datiem darba integrācijas uzņēmumu īpatsvars ir vidēji 29% no kopējā sociālo uzņēmumu skaita un katrs no tiem pieprasa finanšu atbalstu vidēji 2 līdz 3 bezdarbnieku nodarbināšanai. Ņemot vērā precizēto atbalstīto sociālo uzņēmumu un pasākuma dalībnieku skaitu, attiecīgi jāsamazina arī iznākuma rādītāja vērtība uz 81 bezdarbnieku (112 x vid. 29% x vid. 2,5).  Minētais uzraudzības rādītāju vērtību samazinājums ir atbilstošs faktiskajai sociālo uzņēmumu sistēmas attīstības un finanšu atbalsta pieprasījuma dinamikai, un tam netiek prognozēta negatīva ietekme uz 9.1.1.3. pasākuma mērķu sasniegšanu.  Uzraudzības rādītāju vērtību precizējumi (ņemot vērā 9.1.1.1.pasākuma uzraudzības rādītāju vērtību plānoto būtisko palielinājumu, ierosinātais grozījums nesamazinās 9.1.1. specifiskā atbalsta mērķa kopējo uzraudzības rādītāju vērtības) ir ietverti DP grozījumos Nr.6;  3) **aktualizēt 9.1.1.3. pasākuma Uzraudzības padomes sastāvu** (*noteikumu projekta 3.punkts*), svītrojot no uzskaitījuma Tieslietu ministrijas pilnvaroto pārstāvi un papildinot uzskaitījumu ar Nodarbinātības valsts aģentūras pārstāvi.  Šobrīd MK noteikumu Nr. 467[[8]](#footnote-8) 34. punktā noteikts, ka 9.1.1.3. pasākuma Uzraudzības padomes sastāvā ir pilnvaroti pārstāvji no LM, Finanšu ministrijas, Ekonomikas ministrijas, Vides aizsardzības un reģionālās attīstības ministrijas, Tieslietu ministrijas, Valsts ieņēmumu dienesta, Latvijas Pašvaldību savienības, Reģionālo attīstības centru apvienības, plānošanas reģioniem, Latvijas Darba devēju konfederācijas, Latvijas Tirdzniecības un rūpniecības kameras, kā arī nevalstiskajām organizācijām (biedrībām un nodibinājumiem). Noteikumu projekts paredz svītrot no minētā uzskaitījuma Tieslietu ministriju, no kuras saņemta informācija, ka pārstāvis darbam padomē netiks deleģēts, jo izskatāmie jautājumi neietilpst Tieslietu ministrijas kompetencē. Vienlaikus noteikumu projekts paredz papildināt Uzraudzības padomes sastāvu ar NVA pārstāvi, jo darba integrācijas sociālie uzņēmumi (mērķa grupu nodarbināšana) 9.1.1.3. pasākuma projekta ietvaros ir cieši saistīta ar NVA funkcijām;  4) vienotai izpratnei papildināt ***de minimis* piešķiršanas nosacījumus** ar skaidrojumu, kāda informācija sociālajiem uzņēmumiem jāiesniedz atbalsta sniedzējam izmaksu kumulācijas gadījumos (*noteikumu projekta 4.punkts*), kā arī, ievērojot Eiropas Savienības tiesas judikatūru, precizēt nelikumīga valsta atbalsta atgūšanas normas redakciju (*noteikumu projekta 5. punkts*).  Šobrīd MK noteikumu Nr. 467 45.4. apakšpunkts paredz, ka pasākuma dalībniekam vai sociālajam uzņēmumam piešķirto *de minimis* atbalstu drīkst kumulēt ar citu *de minimis* vai valsts atbalstu attiecībā uz vienām un tām pašām attiecināmajām izmaksām, nepārsniedzot attiecīgajā valsts atbalsta regulējumā noteiktās summas vai atbalsta intensitāti.  Lai nodrošinātu minēto nosacījumu izpildi, atbalsta sniedzējs, iesniedzot finanšu atbalsta pieteikumu ALTUM, Granta pieteikuma Sociālās uzņēmējdarbības programmā veidlapā (publicēta ALTUM tīmekļvietnē grantu pretendentu vajadzībām https://www.altum.lv/lv/pakalpojumi/uznemejiem/socialas-uznemejdarbibas-programma/iesniedzamie-dokumenti/) aizpilda šādas sadaļas:  “3.6.6. Vai papildus ALTUM Sociālās uzņēmējdarbības programmas grantam plānojat biznesa projekta īstenošanai izmantot vai piesaistīt citu ārējo finansējumu, kas saistīts ar komercdarbības atbalstu?  Atbilde: “Jā/ Nē”; Komentārs: “\_\_\_”;  3.6.7. Vai plānojat saņemt citu valsts atbalstu par tām pašām izmaksām, kuras plānots finansēt no Granta?  Atbilde: “Jā/ Nē”; Komentārs: “\_\_\_”.”  Pozitīvas atbildes gadījumā ALTUM, ja nepieciešams, pieprasa sociālajam uzņēmumam papildinformāciju par citu valsts atbalstu. Papildus LM kā finansējuma saņēmējs pārliecinās, ka darba integrācijas sociālajos uzņēmumos saskaņā ar MK noteikumu Nr.467 32.² punktu no jauna izveidotajās darba vietās nodarbinātie mērķa grupu pārstāvji nav iesaistīti NVA subsidēto darba vietu programmās.  Vienlaikus, lai nodrošinātu sociālajiem uzņēmumiem vienotu izpratni par *de minimis* atbalsta sniedzējam iesniedzamās informācijas saturu, tādējādi paātrinot atbalsta piešķiršanas gaitu, noteikumu projekts paredz papildināt MK noteikumus Nr. 467 ar skaidrojumu, ka jāiesniedz visa informācija par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto/piešķirto atbalsta summu. Ņemot vērā, ka attiecīgās darbības (informācijas iesniegšana un tās pārbaude) jau tiek veiktas, jaunā norma neradīs papildu administratīvo slogu ne atbalsta sniedzējiem, ne sociālajiem uzņēmumiem.  Kopumā ierosinātie grozījumi pozitīvi ietekmēs mērķa grupu, jo 9.1.1.1. pasākuma ietvaros lielāks skaits bezdarbnieku, kā arī sociālo uzņēmumu (kā darba devēji) varēs saņemt atbalstu COVID – 19 krīzes un tās seku mazināšanai.  LM kā finansējuma saņēmējs un ALTUM kā sadarbības partneris ir informēts par projekta kopējā finansējuma samazinājumu un novirzīšanu 9.1.1.1. pasākumam (noteikumu projekta izstrādes un saskaņošanas procesā). |
| 3. | Projekta izstrādē iesaistītās institūcijas un publiskas personas kapitālsabiedrības | LM. |
| 4. | Cita informācija | LM sadarbībā ar Centrālo finanšu un līgumu aģentūru (turpmāk – CFLA) nodrošinās, ka NVA kā finansējuma saņēmējs 9.1.1.1. pasākuma projektā papildu līgumsaistības, palielinot kopējo finansējumu, uzņemas pēc tam, kad ir stājies spēkā noteikumu projekts un:   * grozījumi 9.1.1.3. pasākuma projektā (indikatīvi š.g. jūlijā), * grozījumi MK 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”, kas paredz papildu finansējumu 9.1.1.1. pasākuma projektam (indikatīvi š.g. jūlijā).   Noteikumu projekts neietekmē (nemaina) darbības programmas 9. prioritārā virziena “Sociālā iekļaušana un nabadzības apkarošana” kopējo pieejamo maksimālo finansējumu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir:  - biedrības, nodibinājumi un komersanti, izņemot individuālos komersantus un personālsabiedrības,  - sociālie uzņēmumi,  - fiziskas personas, kuras plāno uzsākt sociālo uzņēmējdarbību,  - nelabvēlīgākā situācijā esošie bezdarbnieki – ilgstošie bezdarbnieki, gados vecāki bezdarbnieki (vecāki par 54 gadiem), bezdarbnieki, kuriem ir apgādājamie, un bezdarbnieki ar invaliditāti,  - personas ar invaliditāti un personas ar garīga rakstura traucējumiem,  - sociālās atstumtības riskam pakļautās iedzīvotāju grupas atbilstoši noteikumiem par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību.  Noteikumu projektam nav negatīvas ietekmes uz mērķa grupu, jo finansējuma un uzraudzības rādītāju vērtību samazinājums noteikts atbilstoši reālajai sociālo uzņēmumu ( t.sk. darba integrācijas sociālo uzņēmumu) attīstības dinamikai un finanšu atbalsta pieprasījumam, kā arī gan sociālie uzņēmumi, gan bezdarbnieki var saņemt nepieciešamo atbalstu arī 9.1.1.1. pasākuma ietvaros, kurp tiek novirzīts finanšu ietaupījums. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmē tautsaimniecību un sabiedrības mērķgrupas, kā arī nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.  Noteikumu projekts nerada ietekmi uz konkurenci, vidi, veselību un nevalstiskajām organizācijām.  Sabiedrības grupām un institūcijām noteikumu projekts nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2020. gads** | | Turpmākie trīs gadi (*euro*) | | | | |
| **2021.** | | **2022.** | | **2023.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 2 670 223 | 0 | 2 670 223 | - 1 319 702 | 2 222 063 | - 915 219 | - 2 222 063 |
| 2. Budžeta izdevumi: | 3 141 441 | 0 | 3 141 441 | * 1 552 593 | 2 614 192 | * 1 076 729 | - 2 614 192 |
| 3. Finansiālā ietekme: | - 471 218 | 0 | - 471 218 | 232 891 | - 392 129 | 161 510 | 392 129 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | - 471 218 | 0 | - 471 218 | 232 891 | - 392 129 | 161 510 | 392 129 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar MK noteikumiem Nr.467 šobrīd 9.1.1.3. pasākuma ietvaros projektam (projekts Nr. 9.1.1.3/15/I/001 “Atbalsts sociālajai uzņēmējdarbībai”, valsts budžeta apakšprogramma 63.07.00 “Eiropas Sociālā fonda (ESF) īstenotie projekti labklājības nozarē (2014.–2020.)”) pieejamais maksimālais kopējais attiecināmais finansējums ir 13 648 244 *euro*, t.sk. ESF finansējums – 11 601 007 *euro*, valsts budžeta finansējums – 2 047 237 *euro*. Finansējuma saņēmējs projekta iesniegumā kopējo attiecināmo finansējumu plāno 14 920 206 *euro* apmērā, t.sk. ESF finansējumu – 12 682 175 *euro* apmērā, valsts budžeta finansējumu – 2 238 031 *euro* apmērā (vienlaikus š.g. 26. maijā 2014. – 2020. gada plānošanas perioda Kohēzijas politikas fondu vadības informācijas sistēmā (turpmāk – KPVIS) ir iesniegti projekta grozījumi, nosakot kopējo finansējumu atbilstoši aktuālajām MK noteikumu Nr. 467 normām, proti, 13 648 244 *euro*, t.sk. ESF finansējums – 11 601 007 *euro*, valsts budžeta finansējums – 2 047 237 *euro*).  Noteikumu projekts paredz samazināt pasākuma ietvaros projektam pieejamo maksimālo kopējo attiecināmo finansējumu par **2 528 038** *euro* (2 148 832 *euro* ESF finansējums, 379 206 *euro* valsts budžeta finansējums), līdz ar to pēc noteikumu projekta spēkā stāšanās pasākuma ietvaros projektam pieejamais maksimālais kopējais attiecināmais finansējums būs 11 120 206*euro* (9 452 175 *euro* ESF finansējums, 1 668 031 *euro* valsts budžeta finansējums).  **2015. gadā** kopējais faktiskais investētais finansējums (atbilstoši Valsts kases informācijai) 4 015 *euro*, t.sk. ESF finansējums 3 413 *euro* un valsts budžeta finansējums 602 *euro*.  **2016. gadā** kopējais faktiskais investētais finansējums (atbilstoši Valsts kases informācijai) 214 430 *euro*, t.sk. ESF finansējums 182 266 *euro* un valsts budžeta finansējums 32 164 *euro*.  **2017. gadā** kopējais faktiskais investētais finansējums (atbilstoši Valsts kases informācijai) 477 851 *euro*, t.sk. ESF finansējums 406 174 *euro* un valsts budžeta finansējums 71 677 *euro*.  **2018. gadā** kopējais faktiskais investētais finansējums (atbilstoši Valsts kases informācijai) 1 687 412 *euro*, t.sk. ESF finansējums 1 434 300 *euro* un valsts budžeta finansējums 253 112 *euro*.  **2019. gadā** kopējais faktiskais investētais finansējums (atbilstoši Valsts kases informācijai) 2 468 746 *euro*, t.sk. ESF finansējums 2 098 434 *euro* un valsts budžeta finansējums 370 312 *euro*.  Šobrīd saskaņā ar projekta finansēšanas plānā norādīto 2019. gadā projekta kopējais finansējums plānots 3 189 750 *euro* apmērā, t.sk. ESF finansējums 2 711 287 *euro*, valsts budžeta finansējums 478 463 *euro*.  Līdz ar nākamajiem projekta grozījumiem projekta kopējais finansējums tiks precizēts atbilstoši faktiskajām 2019. gada investīcijām (iesniegti KPVIS).  **2020. gadā** projektam atbilstoši vidēja termiņa budžeta ietvaram plānots finansējums 3 141 441 *euro*, t.sk. ESF finansējums 2 670 223 *euro* un valsts budžeta finansējums 471 218 *euro*.  Šobrīd saskaņā ar projekta finansēšanas plānā norādīto 2020. gadā projekta kopējais finansējums indikatīvi plānots 3 146 164 *euro*, t.sk. ESF finansējums 2 674 239 *euro*, valsts budžeta finansējums 471 925 *euro*. Pēc noteikumu projekta spēkā stāšanās tiks ierosināti projekta grozījumi.  **2021. gadā** projektam atbilstoši vidēja termiņa budžeta ietvaram apstiprināts finansējums 3 141 441 *euro*, t.sk. ESF finansējums 2 670 223 *euro* un valsts budžeta finansējums 471 218 *euro,* kas atbilst projekta finansēšanas plānā norādītajam.  Pēc noteikumu projekta spēkā stāšanās tiks ierosināti projekta grozījumi. 2021. gadā projekta kopējais finansējums indikatīvi plānots 1 588 848 *euro* apmērā, t.sk. ESF finansējums 1 350 521 *euro* un valsts budžeta finansējums 238 327 *euro*.  **2022. gadā** projektam atbilstoši vidēja termiņa budžeta ietvaram apstiprināts finansējums 2 614 192 *euro*, t.sk. ESF finansējums 2 222 063 *euro* un valsts budžeta finansējums 392 129 *euro.*  Šobrīd saskaņā ar projekta finansēšanas plānā norādīto 2022. gadā projekta kopējais finansējums indikatīvi plānots 3 059 142 *euro* apmērā, t.sk. ESF finansējums 2 600 270 *euro*, valsts budžeta finansējums 458 872 *euro*.  Pēc noteikumu projekta spēkā stāšanās tiks ierosināti projekta grozījumi.  2022. gadā projekta kopējais finansējums (apaļos skaitļos) indikatīvi plānots 1 537 463 *euro* apmērā, t.sk. ESF finansējums 1 306 844 *euro*, valsts budžeta finansējums 230 619 *euro*.  LM normatīvajos aktos noteiktajā kārtībā pēc grozījumu MK noteikumos Nr. 467 apstiprināšanas iesniegs attiecīgu priekšlikumu valsts budžeta ilgtermiņa saistību precizēšanai pamatbudžeta bāzes projekta sagatavošanas procesā, samazinot valsts budžeta ilgtermiņa saistības 2021. – 2022. gadā par 2 629 322 *euro.* | | | | | | |
| 7. Amata vietu skaita izmaiņas | Amata vietu skaita izmaiņas netiek plānotas. | | | | | | |
| 8. Cita informācija | Jāņem vērā, ka projekta kopējais plānotais finansējums valsts budžetā neatbilst projekta kopējam plānotajam finansējumam, kas norādīts projekta finansēšanas plānā.  Finansējuma sadalījums pa gadiem norādīts indikatīvi un var tikt precizēts.  Pēc noteikumu projekta spēkā stāšanās tiks ierosināts veikt attiecīgus grozījumus projektā, t.sk. projekta finansēšanas plānā. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Noteikumu projekts ir virzāms izskatīšanai MK sēdē pirms LM izstrādātā noteikumu projekta “Grozījumi Ministru kabineta 2014. gada 23. decembra noteikumos Nr. 835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”, ar kuriem palielina 9.1.1.1.pasākuma īstenošanai pieejamā finansējuma summu (saskaņošanas procesā). |
| 2. | Atbildīgā institūcija | LM. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | ES struktūrfondu un Kohēzijas fondu vadībā iesaistītās atbildīgās iestādes funkcijas pilda LM, sadarbības iestādes funkcijas – CFLA. Projekta finansējuma saņēmējs – LM. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Labklājības ministre R.Petraviča

Krīgere, 67021561

[Inga.Krigere@lm.gov.lv](mailto:Inga.Krigere@lm.gov.lv)

1. Ministru kabineta (turpmāk – MK) noteikumu projekts “Grozījumi Ministru kabineta 2015. gada 11. augusta noteikumos Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”” (turpmāk – noteikumu projekts) [↑](#footnote-ref-1)
2. Darbības programmas (turpmāk – DP) 9.1.1. specifiskā atbalsta mērķa (turpmāk – SAM) “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākums “Atbalsts sociālajai uzņēmējdarbībai” (turpmāk – 9.1.1.3. pasākums) [↑](#footnote-ref-2)
3. DP 9.1.1. SAM “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākums “Subsidētās darbavietas bezdarbniekiem” (turpmāk – 9.1.1.1. pasākums) [↑](#footnote-ref-3)
4. Informācija par situāciju uz 2020. gada 29. maiju [↑](#footnote-ref-4)
5. Finansējuma pārdale no 9.1.1.3. pasākuma uz 9.1.1.1.pasākumu ir ietverta informatīvā ziņojuma “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” pielikumā “Priekšlikumi ES fondu finansējuma pārdalēm”, kas izskatīts un atbalstīts MK 2020. gada 19. maija sēdē (protokollēmums Nr. 34 33.§). [↑](#footnote-ref-5)
6. Pētījums “Vai Latvijas sabiedrisko darbu programma atviegloja 2008. – 2010.gada krīzes ietekmi”; pieejams:[**http://www.lm.gov.lv/upload/aktualitates/wps6144.pdf**](http://www.lm.gov.lv/upload/aktualitates/wps6144.pdf) [↑](#footnote-ref-6)
7. **Informatīvais ziņojums “Par algoto pagaidu sabiedrisko darbu atsākšanu 2012.gadā”; pieejams:** [**http://www.lm.gov.lv/upload/darba\_tirgus/lmzino\_pagaidu\_150711.pdf**](http://www.lm.gov.lv/upload/darba_tirgus/lmzino_pagaidu_150711.pdf) [↑](#footnote-ref-7)
8. Ministru kabineta 2015. gada 11. augusta noteikumi Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi” (turpmāk - MK noteikumi Nr. 467) [↑](#footnote-ref-8)